TKT พุ่งต่อ 12% ลุ้นกำไรปี 65 นิวไฮ หลัง 9 เดือนโตทะลัก 21 ลบ.
TKT แรงต่อ 12% จับตากำไรปี 65 ทำ "นิวไฮ" หลังงวด 9 เดือนโตทะลัก 21 ลบ. มากกว่าทั้งปี 64 ที่ทำได้ 13.59 ลบ.
TKT แรงต่อ 12% จับตากำไรปี 65 ทำ "นิวไฮ" หลังงวด 9 เดือนโตทะลัก 21 ลบ. มากกว่าทั้งปี 64 ที่ทำได้ 13.59 ลบ.
28 ธ.ค. 2565

ผู้สื่อข่าวรายงานว่า วันนี้ (28 ธ.ค.65) ราคาหุ้น บริษัท ที.กรุงไทยอุตสาหกรรม จำกัด (มหาชน) หรือ TKT ณ เวลา 10:03 น. อยู่ที่ระดับ 3.16 บาท บวก 0.34 บาทหรือ 12.06% สูงสุดที่ระดับ 3.16 บาท ต่ำสุดที่ระดับ 2.98 บาท ด้วยมูลค่าการซื้อขาย 93.17 ล้านบาท

โดยราคาหุ้น TKT ปรับตัวขึ้นแรงต่อจากวานนี้ คาดนักลงทุนเข้าซื้อเก็งกำไรผลประกอบการปี 65 ว่าจะเติบโตอย่างแข็งแกร่ง หลังงบในช่วง 9 เดือนแรกทำได้แล้ว 21.51 ล้านบาท มากกว่าทั้งปี 64 ที่ทำได้ 13.59 ล้านบาท ขณะที่รายได้รวม 9 เดือนแรกอยู่ที่ระดับ 1 พันล้านบาท ใกล้เคียงกับทั้งปี 64 อยู่ที่ระดับ 1.23 พันล้านบาท